पाएं अपने शहर की ताज़ा ख़बरें और फ्री ई-पेपरडाउनलोड करें
राज्य सरकार द्वारा लगाये गए 7 दिवसीय लॉकडाउन की पाबंदियां शुरू हो गई हैं। पहले दिन ही शहर के तमाम बाजार बंद रहे और सड़कों पर ट्रैफिक कम ही दिखा। हालांकि शहर के व्यापारियों ने एक दिन पहले से ही सेल्फ लॉकडाउन का ऐलान कर इस नियम की पालना भी शुरू कर दी थी, इसलिए दूसरे दिन इस पर मशक्कत नहीं रही।
किराना, राशन, सब्जी-फल और दूध आदि की दुकानें खुली रही। लॉकडाउन में भी इन पर कोई पाबंदी नहीं है। एटीएम बूथ और स्वास्थ्य सेवाओं के काम भी निर्बाध रहेंगे।
सीमित सवारियों के साथ चल रहे सार्वजनिक वाहन
बाजारों में तो लॉकडाउन नजर आया, मगर पहले दिन पुलिस ने नरम रुख रखा। आने जाने वालों को रोका टोकी या पूछताछ नहीं की। इसके अलावा सरकार की छूट के अनुसार बसें और ऑटो आदि भी सीमित सवारियों के साथ चल रहे हैं। वैक्सीनेशन अभियान भी जारी है। ऐसे में पुलिस को अधिक सख्ती के आदेश नहीं हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn